
ՈՐՈՇՈՒՄ
	27 մարտի 2026 թվականի 
	թիվ 1
	քաղ․ Շիմքենդ



«Արդյունաբերության ճյուղերում համատեղ կոոպերացիոն նախագծերի ընտրության և Եվրասիական տնտեսական միության անդամ պետությունների կողմից դրանք իրականացվելիս ֆինանսական աջակցության տրամադրման մասին» հիմնադրույթում փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 92-րդ հոդվածի 9-րդ կետի 1-ին ենթակետին և «Արդյունաբերական համագործակցության մասին» արձանագրության (նշված պայմանագրի թիվ 27 հավելված) 3-րդ կետին համապատասխան՝ Եվրասիական միջկառավարական խորհուրդը որոշեց․
1.	Եվրասիական միջկառավարական խորհրդի 2023 թվականի հոկտեմբերի 26-ի թիվ 3 որոշմամբ հաստատված՝ «Արդյունաբերության ճյուղերում համատեղ կոոպերացիոն նախագծերի ընտրության և Եվրասիական տնտեսական միության անդամ պետությունների կողմից դրանք իրականացվելիս ֆինանսական աջակցության տրամադրման մասին» հիմնադրույթում կատարել փոփոխություններ՝ հավելվածի համաձայն։
2.	Սույն որոշումն ուժի մեջ է մտնում դրա պաշտոնական հրապարակման օրվանից։
Եվրասիական միջկառավարական խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

ՀԱՎԵԼՎԱԾ
Եվրասիական միջկառավարական խորհրդի 2026 թվականի մարտի 27-ի 
թիվ 1 որոշման

ՓՈՓՈԽՈՒԹՅՈՒՆՆԵՐ 
«Արդյունաբերության ճյուղերում համատեղ կոոպերացիոն նախագծերի ընտրության և Եվրասիական տնտեսական միության անդամ պետությունների կողմից դրանք իրականացվելիս ֆինանսական աջակցության տրամադրման մասին» հիմնադրույթում կատարվող

1.	3-րդ կետի տասներկուերորդ պարբերության մեջ «որի ընթացքում» բառերը փոխարինել «որի համար» բառերով․
2.	4-րդ կետում՝
ա)	«ա» ենթակետում՝
առաջին պարբերության երկրորդ նախադասությունից հանել «(այդ թվում՝ համատեղ ձեռնարկություն կազմելու միջոցով)» բառերը․
հանել յոթերորդ պարբերությունը.
ութերորդ պարբերությունից հետո լրացնել հետևյալ բովանդակությամբ պարբերություններ.
«Նշված նյութերը և (կամ) լրակազմողները, ինչպես նաև տեխնոլոգիական սարքավորումները, պահեստամասերը և դրա լրակազմողները պետք է անդամ պետությունների տարածքների ծագում ունենան՝ Եվրասիական տնտեսական հանձնաժողովի խորհրդի 2020 թվականի նոյեմբերի 23-ի թիվ 105 որոշմամբ հաստատված՝ Պետական (մունիցիպալ) գնումների նպատակներով ապրանքների առանձին տեսակների ծագման երկիրը որոշելու կանոններին համապատասխան, ինչը հաստատվում է Եվրասիական տնտեսական միության անդամ պետությունների արդյունաբերական ապրանքների եվրասիական ռեեստրից քաղվածքով կամ «Անկախ Պետությունների Համագործակցությունում ապրանքների ծագման երկիրը որոշելու կանոնների մասին» 2009 թվականի նոյեմբերի 20-ի համաձայնագրով, ինչը հաստատվում է ապրանքի ծագման հավաստագրով, որի համաձայն՝ անդամ պետությունն ապրանքի (արտադրանքի) ծագման երկիրն է, և որը տրվել է համապատասխան պետության լիազորված մարմնի (կազմակերպության) կողմից՝ նշված կանոններով սահմանված ձևի համաձայն և ծագման երկրի որոշման չափորոշիչներին համապատասխան.»,
բ)	«բ» ենթակետը շարադրել հետևյալ խմբագրությամբ․
«բ)	կոոպերացիոն նախագծի շրջանակներում արտադրվող արտադրանքը պետք է համարվի անդամ պետության ծագում ունեցող՝ Եվրասիական տնտեսական հանձնաժողովի խորհրդի 2020 թվականի նոյեմբերի 23-ի թիվ 105 որոշմամբ հաստատված՝ Պետական (մունիցիպալ) գնումների նպատակներով ապրանքների առանձին տեսակների ծագման երկիրը որոշելու կանոններին համապատասխան, ինչը հաստատվում է Եվրասիական տնտեսական միության անդամ պետությունների արդյունաբերական ապրանքների եվրասիական ռեեստրից քաղվածքով կամ «Անկախ Պետությունների Համագործակցությունում ապրանքների ծագման երկիրը որոշելու կանոնների մասին» 2009 թվականի նոյեմբերի 20-ի համաձայնագրով, ինչը հաստատվում է ապրանքի ծագման հավաստագրով, որի համաձայն՝ անդամ պետությունն ապրանքի (արտադրանքի) ծագման երկիրն է, և որը տրվել է համապատասխան պետության լիազորված մարմնի (կազմակերպությունը) կողմից՝ նշված կանոններով սահմանված ձևի համաձայն և ծագման երկրի որոշման չափորոշիչներին համապատասխան.»։
3.	5-րդ կետում՝

ա)	իններորդ պարբերությունը շարադրել հետևյալ խմբագրությամբ․
«Միության մաքսային տարածքում անդամ պետությունների ձեռնարկությունների կողմից նախկինում չարտադրվող արտադրանքի արտադրության մասով կոոպերացիոն նախագծին, բոլոր անդամ պետությունների պետական լիազորված մարմինների հաստատող գրությունները ներկայացնելու դեպքում՝ 50 միավոր.»,
բ)	տասներորդ պարբերությունը «ծրագրերին» բառից հետո լրացնել «՝ մատակարարման պայմանագրերի, այդ թվում՝ նախնական պայմանագրերի պատճենները ներկայացնելու դեպքում» բառերով,
գ)	տասնմեկերորդ պարբերությունից հետո լրացնել հետևյալ բովանդակությամբ պարբերություններ․
«գիտական կոլեկտիվների և ձեռնարկությունների կողմից իրականացված գիտահետազոտական և փորձարարական-կոնստրուկտորական աշխատանքների (ԳՀՓԿԱ) արդյունքների օգտագործումն ապահովող կոոպերացիոն նախագծերին (հաստատվում է գիտական կոլեկտիվների և կազմակերպությունների միջև կնքված՝ ԳՀՓԿԱ-ի անցկացման պայմանագրերի առկայությամբ)՝
3 և ավելի անդամ պետություններից՝ 50 միավոր․
2 անդամ պետություններից՝ 20 միավոր։»։
4.	6-րդ կետի «գ» ենթակետից հանել «կամ վերականգնման» բառերը։
5.	7-րդ կետի առաջին պարբերությունը շարադրել հետևյալ խմբագրությամբ․
«7.	Ֆինանսական աջակցության մեխանիզմին մասնակցության հավակնող բանկը պետք է համապատասխանի հետևյալ պահանջներին.»։
6.	8-րդ կետում «Զարգացման ֆինանսական ինստիտուտը ներառվում է» բառերը փոխարինել «Բանկը և զարգացման ֆինանսական ինստիտուտը ներառվում են» բառերը։
7.	11-րդ կետը շարադրել հետևյալ խմբագրությամբ․
«11.	Սուբսիդիան տրամադրվում է ֆինանսական կազմակերպությանը Հանձնաժողովի խորհրդի՝ կոոպերացիոն նախագծին հավանություն տալու և ֆինանսական կազմակերպությանը սուբսիդիա տրամադրելու մասին որոշման նախագծի մասին Հանձնաժողովի կոլեգիայի կարգադրության ընդունման օրվա դրությամբ Ռուսաստանի Դաշնության կենտրոնական բանկի կողմից սահմանված՝ վարկային պայմանագրի արժույթի նկատմամբ ռուսական ռուբլու փոխարժեքով ռուսական ռուբլով՝ սուբսիդիայի տրամադրման մասին համաձայնագրին համապատասխան։ Վարկային պայմանագրի արժույթի նկատմամբ ռուսական ռուբլու փոխարժեքն ամրագրվում է Հանձնաժողովի խորհրդի՝ կոոպերացիոն նախագծին հավանություն տալու և ֆինանսական կազմակերպությանը սուբսիդիա տրամադրելու մասին որոշման մեջ (այսուհետ՝ Հանձնաժողովի խորհրդի՝ նախագծին հավանություն տալու մասին որոշում)։»։
8.	14-րդ կետի երրորդ պարբերության մեջ «Մեկ ծրագրով տրամադրվող» բառերը փոխարինել «Մեկ նախագծով» բառերով։
9.	VI բաժինը լրացնել հետևյալ բովանդակությամբ 141 կետով.
«141.	Սուբսիդիայի սահմանային գումարն արտացոլվում է Հանձնաժողովի խորհրդի՝ նախագծին հավանություն տալու մասին որոշման մեջ։
Սուբսիդիայի փաստացի գումարը որոշվում է կոոպերացիոն նախագծի իրականացման արդյունքներով և հավասար է սույն հիմնադրույթի X բաժնով սահմանված կարգով ֆինանսական կազմակերպության կողմից ներկայացված սուբսիդիա տրամադրելու մասին դիմումի հիման վրա Հանձնաժողովի կողմից իրականացված՝ սուբսիդիա տրամադրելու մասին համաձայնագրով բոլոր վճարների գումարին և արտացոլվում է սուբսիդիա տրամադրելու մասին համաձայնագրին կից լրացուցիչ համաձայնագրում։


Սուբսիդիայի փաստացի գումարը չի կարող գերազանցել Հանձնաժողովի խորհրդի՝ նախագծին հավանություն տալու մասին որոշմամբ սահմանված սուբսիդիայի սահմանային գումարը։»։
10.	15-րդ կետը շարադրել հետևյալ խմբագրությամբ․
«15.	Հանձնաժողովի խորհրդի կողմից կոոպերացիոն նախագծի հավանությունն ստանալու նպատակով փոխառուն (վարկառուն) ֆինանսական կազմակերպություն է ուղարկում հետևյալ փաստաթղթերը․
ա)	տնտեսավարող սուբյեկտի ղեկավարի կամ լիազորված անձի կողմից ստորագրված՝ կոոպերացիոն նախագծի ֆինանսավորման հայտ՝ նշելով տնտեսավարող սուբյեկտի անվանումը, դրա գտնվելու վայրը, անդամ պետությունների տնտեսական գործունեության տեսակների դասակարգչի համաձայն իրականացվող գործունեության հիմնական տեսակը, կնքված տնտեսավարող սուբյեկտի կնիքով (առկայության դեպքում), կցված տնտեսավարող սուբյեկտի լիազորված անձի լիազորագրով, որը հավաստում է համապատասխան փաստաթղթեր ստորագրելու նրա իրավունքն այն դեպքում, երբ նշված փաստաթղթերն ստորագրել է տնտեսավարող սուբյեկտի լիազորված անձը.
բ)	ֆինանսական աջակցության մեխանիզմին մասնակցության հայտը ներկայացնելու օրվան նախորդող ոչ շուտ, քան 60 օրացուցային օրվա դրությամբ սույն հիմնադրույթի 6-րդ կետի «բ»-«դ», «զ» և «է» ենթակետերում նշված պահանջներին տնտեսավարող սուբյեկտի համապատասխանության մասին տնտեսավարող սուբյեկտի տեղեկանք՝ ստորագրված տնտեսավարող սուբյեկտի ղեկավարի կամ լիազորված անձի կողմից, կնքված տնտեսավարող սուբյեկտի կնիքով (առկայության դեպքում)․
գ)	կոոպերացիոն նախագծի անձնագիր՝ ըստ թիվ 4 հավելվածի համաձայն սահմանված ձևի․

դ)	տնտեսավարող սուբյեկտի կողմից կազմված և դրա գլխավոր հաշվապահի (առկայության դեպքում) ու ղեկավարի կողմից ստորագրված բիզնես պլան, որն այդ թվում ներառում է կոոպերացիոն նախագծի նկարագրությունը, դրա իրականացման հիմնական խնդիրները և փուլերը, ֆինանսական պլանը, ռիսկերի գնահատումը և ռիսկերի կառավարումը.
ե)	500 հազ. ռուսական ռուբլուն համարժեք գումարը գերազանցող՝ այն անդամ պետության օրենսդրությանը համապատասխան վճարման ենթակա հարկերի, վճարների և այլ պարտադիր վճարների վճարման մասով տնտեսավարող սուբյեկտի չկատարված պարտավորությունների բացակայության մասին հարկային մարմնի տեղեկանք, որի ռեզիդենտն է նա՝ փաստաթղթերի տվյալ լրակազմ փաթեթը ներկայացնելու օրվան նախորդող՝ ոչ շուտ, քան 60 օրացուցային օրվա դրությամբ.
զ)	տնտեսավարող սուբյեկտի ղեկավարի կամ լիազորված մարմնի կողմից ստորագրված՝ ընտրության չափորոշիչներին կոոպերացիոն նախագծի համապատասխանության գնահատման մասին փաստաթուղթ՝ կնքված տնտեսավարող սուբյեկտի կնիքով (առկայության դեպքում), կցելով այդ համապատասխանությունը հավաստող փաստաթղթերը, ներառյալ՝ նյութերի և (կամ) լրակազմողների, տեխնոլոգիական սարքավորումների, պահեստամասերի և դրա լրակազմողների ծագման երկիրը հավաստող փաստաթղթեր՝ սույն հիմնադրույթի 4-րդ կետի «ա» ենթակետին համապատասխան։
Այն դեպքում, երբ կոոպերացիոն նախագծի մասնակիցը ֆինանսական աջակցության մեխանիզմին մասնակցության հայտը ներկայացնելու պահի դրությամբ չունի նյութերի և (կամ) լրակազմողների, տեխնոլոգիական սարքավորումների, պահեստամասերի և դրա լրակազմողների ծագման երկիրը հաստատող փաստաթղթեր, ապա թույլատրվում է ներկայացնել հետևյալ փաստաթղթերից մեկը․
նյութերի և (կամ) լրակազմողների, տեխնոլոգիական սարքավորումների, պահեստամասերի և դրա լրակազմողների՝ Եվրասիական տնտեսական հանձնաժողովի խորհրդի 2020 թվականի նոյեմբերի 23-ի թիվ 105 որոշմամբ հաստատված՝ Պետական (մունիցիպալ) գնումների նպատակներով ապրանքների առանձին տեսակների ծագման երկիրը որոշելու կանոններով նախատեսված՝ անդամ պետությունների արդյունաբերական ապրանքների ծագումը որոշելու չափորոշիչներին համապատասխանության վերաբերյալ անդամ պետության լիազորված մարմնի (կազմակերպության) կողմից տրվող փորձաքննության ակտ․
անդամ պետության լիազորված մարմնի (կազմակերպության) կողմից՝ նյութերի և (կամ) լրակազմողների, տեխնոլոգիական սարքավորումների, պահեստամասերի և դրա լրակազմողների՝ «Անկախ Պետությունների Համագործակցությունում ապրանքների ծագման երկիրը որոշելու կանոնների մասին» 2009 թվականի նոյեմբերի 20-ի համաձայնագրի անբաժանելի մաս կազմող՝ Անկախ Պետությունների Համագործակցությունում ապրանքների ծագման երկիրը որոշելու կանոններով նախատեսված ապրանքների ծագման երկրի որոշման չափորոշիչներին համապատասխանության մասով տրվող փորձաքննության ակտ.
է)	կոոպերացիոն նախագծի մասնակիցների փաստաթղթերի, այդ թվում՝ կոոպերացիոն նախագծի՝ ընտրության չափորոշիչներին համապատասխանությունը հաստատող փաստաթղթերի (նյութերի, լրակազմողների, տեխնոլոգիական սարքավորումների, ծրագրային ապահովման, ինժինիրինգային և շինարարական ծառայությունների նախնական պայմանագրերի), ինչպես նաև կոոպերացիոն նախագծի մասնակիցների կանոնադրական փաստաթղթերի վավերացված պատճեններ.
ը)	քաղվածք իրավաբանական անձանց միասնական պետական ռեեստրից (ռեգիստրից, էլեկտրոնային ռեգիստրից).
թ)	ֆինանսական կազմակերպության պահանջով այլ փաստաթղթեր, այդ թվում՝ կոոպերացիոն նախագծի իրականացմանը կոոպերացիոն նախագծի մասնակիցների մասնակցությունը և սույն հիմնադրույթի 4-րդ կետով սահմանված՝ ընտրության չափորոշիչներին դրանց համապատասխանությունը հաստատող։»։
11.	Լրացնել հետևյալ բովանդակությամբ 151 կետ․
«151.	Այն դեպքում, երբ կոոպերացիոն նախագծի մասնակիցը մատակարարում է նյութեր և (կամ) լրակազմողներ՝ արտադրվող արտադրանքի առնվազն 1,5 տոկոսի չափով՝ սույն հիմնադրույթի 4-րդ կետի «ա» ենթակետի չորրորդից վեցերորդ պարբերություններում նշված պայմաններին համապատասխանության պայմանով, ապա սույն հիմնադրույթի 15-րդ կետով նախատեսված փաստաթղթերից բացի՝ ներկայացվում է կոոպերացիոն նախագծի մասնակցի ղեկավարի կողմից ստորագրված պլան-ժամանակացույց, որով նախատեսվում է մատակարարվող նյութերի և (կամ) լրակազմողների մասնաբաժնի՝ մինչև արտադրվող արտադրանքի առնվազն 5 տոկոսի մակարդակի ամենամյա ավելացում։
Այն դեպքում, երբ ֆինանսական աջակցության մեխանիզմին մասնակցության հայտը ներկայացնելու օրվա դրությամբ կոոպերացիոն նախագիծը չի համապատասխանում սույն հիմնադրույթի 4-րդ կետի «բ» ենթակետում նշված ընտրության չափորոշչին, ապա ներկայացվում է նաև անդամ պետություններից մեկի պետական այն մարմնի հետ կնքված հատուկ ներդրումային պայմանագրի կամ նույնանման փաստաթղթի պատճենը, որի տնտեսավարող սուբյեկտները մասնակցում են կոոպերացիոն նախագծի իրականացմանը, և որով նախատեսվում է կոոպերացիոն նախագծի ավարտին հասնել տեղայնացման ցուցանիշին։
Սույն հիմնադրույթի 4-րդ և 6-րդ կետերում նշված ընտրության չափորոշիչներին և պահանջներին կոոպերացիոն նախագծի և փոխառուի (վարկառուի) համապատասխանության ստուգումը ֆինանսական կազմակերպությունն անցկացնում է փոխառուի (վարկառուի) ներկայացրած փաստաթղթերի հիման վրա։
Ֆինանսական կազմակերպությունն իրավասու է փորձաքննության ակտը տրամադրած լիազորված մարմին (կազմակերպություն) ուղարկել սույն հիմնադրույթի 15-րդ կետի «զ» ենթակետով նախատեսված հարցումը՝ նշված փաստաթղթի տրամադրման փաստը հաստատելու նպատակով։
Կոոպերացիոն նախագիծը Հանձնաժողովի խորհրդի կողմից հավանության արժանանալու նպատակով փոխառուն (վարկառուն) կարող է փաստաթղթեր ներկայացնել մի քանի ֆինանսական կազմակերպություն։
Ըստ թիվ 5 հավելվածի համաձայն սահմանված ձևի՝ ֆինանսական աջակցության մեխանիզմին մասնակցության հայտը Հանձնաժողով է ուղարկում փոխառուի (վարկառուի) կողմից սահմանված ֆինանսական կազմակերպությունը։»։
12.	16-րդ կետում՝
ա)	առաջին պարբերության մեջ «ըստ թիվ 5 հավելվածի համաձայն սահմանված ձևի» բառերը փոխարինել «համաձայն սույն հիմնադրույթի թիվ 5 հավելվածով նախատեսված ձևի» բառերով,
բ)	«ը» ենթակետը շարադրել հետևյալ խմբագրությամբ․
«ը)	սույն հիմնադրույթի 15-րդ և 151 կետերում նշված փաստաթղթերի պատճեններ։»։
13.	17-րդ կետի «դ» ենթակետը շարադրել հետևյալ խմբագրությամբ.
«դ)	սույն հիմնադրույթի 15-րդ և 151 կետերում նշված փաստաթղթերի պատճենները։»։
14.	Լրացնել հետևյալ բովանդակությամբ 181 կետ․
«181.	Ֆինանսական կազմակերպությունը սույն հիմնադրույթի 18-րդ կետի «գ» ենթակետով նախատեսված գրությունն իրեն ուղարկելու օրվանից 30 օրացուցային օրվա ընթացքում ներկայացնում է պակասող փաստաթղթերը։ Փաստաթղթերի անլրակազմությունը չվերացնելու դեպքում հայտը մերժվում է, ինչի մասին Հանձնաժողովը ծանուցում է ֆինանսական կազմակերպությանը։
Ֆինանսական աջակցության մեխանիզմին մասնակցության հայտի քննարկման ընթացքում հիմնական տոկոսադրույքի փոփոխության դեպքում ֆինանսական կազմակերպությունը՝ ի լրումն սույն հիմնադրույթի 16-րդ և 17-րդ կետերին համապատասխան նախկինում ուղարկված փաստաթղթերի, Հանձնաժողով է ուղարկում կոոպերացիոն նախագծի արդիականացված անձնագիրը՝ համաձայն սույն հիմնադրույթի թիվ 4 հավելվածով նախատեսված ձևի, և պլանային ժամանակահատվածում (հաշվարկներով և հիմնավորելով պահանջմունքները) սուբսիդիայի վճարումների տարեկան (եռամսյակային) կանխատեսումը՝ հաշվի առնելով ռուսական ռուբլու նկատմամբ ազգային արժույթի ակտուալ փոխարժեքը։»։
15.	19-րդ կետը շարադրել հետևյալ խմբագրությամբ․
«19.	Ֆինանսական աջակցության մեխանիզմին մասնակցության հայտերը ֆինանսական կազմակերպությունները հանձնաժողով են ուղարկում մշտական հիմունքներով։
Հանձնաժողովը եռամսյակը մեկ ձևավորում է ստացված հայտերի ցանկը (այսուհետ՝ ցանկ)՝ ապրիլի 1-ի, հուլիսի 1-ի, հոկտեմբերի 1-ի և դեկտեմբերի 15-ի դրությամբ (այսուհետ՝ ստուգիչ ամսաթվեր)՝ սույն հիմնադրույթով սահմանված կարգով դրանք քննարկելու համար։
Մինչև ցանկի ձևավորման հերթական ստուգիչ ամսաթիվը 10 աշխատանքային օրվանից ուշ ներկայացված ֆինանսական աջակցության մեխանիզմին մասնակցության հայտերը ենթակա են ներառման հաջորդ ստուգիչ ամսաթվի դրությամբ ձևավորվող ցանկում։
Ցանկում ներառվում են այն հայտերը, որոնցով մինչև ստուգիչ ամսաթվերը ներկայացված է սույն հիմնադրույթի 16-րդ կամ 17-րդ կետով նախատեսված փաստաթղթերի լրակազմ փաթեթը։ Այն դեպքում, երբ պակասող փաստաթղթերը ներկայացված են ցանկի ձևավորման համապատասխան ստուգիչ ամսաթվից հետո, հայտը ենթակա է ներառման հաջորդ ստուգիչ ամսաթվի դրությամբ ձևավորվող ցանկում։»։
16.	21-րդ կետը շարադրել հետևյալ խմբագրությամբ․

«21.	Հանձնաժողովի արդյունաբերական քաղաքականության դեպարտամենտը փորձագիտական խմբի անդամներին է ուղարկում՝
ա)	սույն հիմնադրույթի 19-րդ կետին համապատասխան ձևավորված ցանկը,
բ)	ֆինանսական աջակցության մեխանիզմին մասնակցության հայտերը՝ ըստ սույն հիմնադրույթի թիվ 5 հավելվածի նախատեսված ձևի՝ կցելով սույն հավելվածի 16-րդ կամ 17-րդ կետում նշված փաստաթղթերը, ինչպես նաև կոոպերացիոն նախագծի անձնագիրը՝ ըստ սույն հիմնադրույթի թիվ 4 հավելվածի նախատեսված ձևի,
գ)	հայտատուների կողմից ներկայացված նախագծային փաստաթղթերի հիման վրա կազմված կոոպերացիոն նախագծերի հիմնական պարամետրերի մասին տեղեկանքները (տեղեկատվական նյութերը), ինչպես նաև սույն հիմնադրույթով սահմանված պահանջներին կոոպերացիոն նախագծերի համապատասխանության մասին Դեպարտամենտի դիրքորոշումը և փորձագիտական խմբի առաջարկության նախագիծը,
դ)	կոոպերացիոն նախագծի վերջնական վարկանիշի հաշվարկի նախագիծը՝ ֆինանսական աջակցության մեխանիզմին մասնակցության ներկայացված հայտին համապատասխան,
ե)	այլ փաստաթղթեր։»։
17.	Լրացնել հետևյալ բովանդակությամբ 211 կետ․
«211.	Փորձագիտական խումբն իրականացնում է ֆինանսական աջակցության մեխանիզմին մասնակցության հայտերի և դրանց կցվող փաստաթղթերի ուսումնասիրություն և ընտրության չափորոշիչներին կոոպերացիոն նախագծերի համապատասխանության ստուգում։
Նախագծերը փորձագիտական խումբն ուսումնասիրում է նիստերին, որոնք անցկացվում են ներկայացված փաստաթղթերին և նյութերին փորձագիտական խմբի անդամների ծանոթացումն ապահովող ժամկետում, բայց փորձագիտական խմբի անդամների հասցեով Հանձնաժողովի կողմից դրանք ուղարկվելու օրվանից ոչ շուտ, քան 20 օրացուցային օր հետո։
Փորձագիտական խմբի նիստի արդյունքների հիման վրա կարող է որոշում ընդունվել լրամշակման հայտ ուղարկելու անհրաժեշտության մասին։
Այն դեպքում, երբ հայտն ուղարկվում է լրամշակման փորձագիտական խմբի նիստի արդյունքների հիման վրա, Հանձնաժողովը տեղեկացնում է ֆինանսական կազմակերպությանը լրամշակված փաստաթղթերի և հայտի նյութերը նիստի անցկացման օրվանից 20 օրացուցային օրը չգերազանցող ժամկետում ներկայացնելու անհրաժեշտության մասին։ Դրանք ստանալուց հետո Հանձնաժողովը կազմակերպում է փորձագիտական խմբի կրկնակի նիստի անցկացում՝ ներկայացված լրամշակված փաստաթղթերին և նյութերին փորձագիտական խմբի անդամների ծանոթացումն ապահովող ժամկետում, սակայն փորձագիտական խմբի անդամների հասցեով Հանձնաժողովի կողմից դրանք ուղարկվելու օրվանից ոչ շուտ, քան 15 օրացուցային օր հետո։ Լրամշակված փաստաթղթերը և նյութերը ֆինանսական կազմակերպությունից սահմանված ժամկետում չստանալու դեպքում հայտը հանվում է քննարկումից և լրամշակման արդյունքների հիման վրա կարող է ներառվել հաջորդ ստուգիչ ամսաթվի դրությամբ ձևավորվող ցանկում։
Փորձագիտական խմբի երկու նիստերին հայտի քննարկման մասին հանձնարարական չընդունվելու դեպքում Խորհրդատվական կոմիտեի նիստին հայտը հանվում է քննարկումից և լրամշակման արդյունքների հիման վրա կարող է ներառվել հաջորդ ստուգիչ ամսաթվի դրությամբ ձևավորվող ցանկում։
Փորձագիտական խումբը փորձաքննության անցկացման ընթացքում յուրաքանչյուր կոոպերացիոն նախագծի, որի մասով հայտեր են ներկայացվել, շնորհում է սույն հիմնադրույթի 5-րդ կետով սահմանված գնահատման համակարգի միավորներ։ Գնահատման արդյունքների հիման վրա ձևավորվում է կոոպերացիոն նախագծերի վերջնական վարկանիշը, որոնք սուբսիդիա տրամադրելու համար առաջնային են՝ հաշվի առնելով ընթացիկ ֆինանսական տարվա հասանելի միջոցները։»։
18.	22-րդ կետը շարադրել հետևյալ խմբագրությամբ․
«22.	Հայտերը ներկայացվում են Խորհրդատվական կոմիտեի քննարկմանը՝ փորձագիտական խմբի առաջարկության հիման վրա, ցանկում ներառված բոլոր հայտերի, այդ թվում՝ փորձագիտական խմբի կողմից լրամշակման ուղարկված և ֆինանսական կազմակերպությունների կողմից կրկնակի ներկայացված հայտերի փորձաքննությունը դրա կողմից ավարտելուց հետո։
Խորհրդատվական կոմիտեն, հաշվի առնելով կոոպերացիոն նախագծերով հավաքված միավորների քանակը և ընտրության սահմանված չափորոշիչներին դրանց համապատասխանությունը, առաջարկում է Հանձնաժողովի կոլեգիայի և խորհրդի քննարկմանը ներկայացնելու ենթակա հայտերի ցանկը։»։
19.	23-րդ կետում «հավանության արժանացած հայտի» բառերը փոխարինել «քննարկման համար առաջարկված հայտի» բառերով։
20.	Լրացնել հետևյալ բովանդակությամբ 231 կետ.
«231.	Հանձնաժողովի խորհրդի՝ նախագծին հավանություն տալու մասին որոշման նախագծի փաստաթղթերի լրակազմ փաթեթում և նյութերում ներառվում են՝
ա)	կոոպերացիոն նախագծի անձնագիրը՝ համաձայն սույն հիմնադրույթի թիվ 4 հավելվածով նախատեսված ձևի․
բ)	ֆինանսական աջակցության մեխանիզմին մասնակցության հայտը՝ համաձայն սույն հիմնադրույթի թիվ 5 հավելվածով նախատեսված ձևի․
գ)	սույն հիմնադրույթի 16-րդ կետի «դ» ենթակետին կամ 17-րդ կետի «բ» ենթակետին համապատասխան՝ ֆինանսական կազմակերպության կողմից ներկայացվող պլանային ժամանակահատվածում (հաշվարկներով և պահանջմունքի հիմնավորմամբ) սուբսիդիայի վճարման տարեկան (եռամսյակային) կանխատեսումը։»։

21.	26-րդ կետի երկրորդ պարբերության մեջ «25-րդ կետի «գ» ենթակետով» բառերը փոխարինել «25-րդ կետի «բ» և «գ» ենթակետերով» բառերով։
22.	27-րդ կետի «դ» ենթակետը՝
«պլան-ժամանակացույց» բառից հետո լրացնել «(կանխատեսում)» բառով,
լրացնել հետևյալ բովանդակությամբ նախադասություն. «Սուբսիդիայի վճարման պլան-ժամանակացույցը (կանխատեսումը) կարող է ճշգրտվել ֆինանսական տարվա արդյունքների հիման վրա՝ հաշվի առնելով փաստացի վճարումները․»։
23.	Լրացնել հետևյալ բովանդակությամբ 271 կետ.
«271.	Սուբսիդիա տրամադրելու մասին համաձայնագրի մշակումն իրականացվում է՝ հաշվի առնելով Հանձնաժողովի կոլեգիայի կողմից հաստատվող տիպային ձևը։»։
24.	28-րդ կետը «համաձայնագիրն» բառից հետո լրացնել «(սուբսիդիա տրամադրելու մասին համաձայնագրի լրացուցիչ համաձայնագիրը)» բառերով։
25.	29-րդ կետը շարադրել հետևյալ խմբագրությամբ․
«29.	Սուբսիդիա տրամադրելու մասին համաձայնագրի կնքումը մերժելու համար հիմք են՝
ա)	սույն հիմնադրույթի 31-րդ կետում նշված փաստաթղթերը չներկայացնելը․
բ)	սույն հիմնադրույթի 31-րդ կետին համապատասխան ներկայացվող փաստաթղթերում նշված ֆինանսական կազմակերպության կամ փոխառուի (վարկառուի) մասին ոչ հավաստի տեղեկատվության բացահայտումը․
գ)	բանկի՝ սույն հիմնադրույթի 7-րդ կետում նշված պահանջներին չհամապատասխանելը։»։

26.	30-րդ կետում «Հանձնաժողովի կոլեգիան» բառերը փոխարինել «Հանձնաժողովը» բառով։
27.	31-րդ կետը շարադրել հետևյալ խմբագրությամբ․
«31.	Կոոպերացիոն նախագծին հավանություն տալու մասին ծանուցումն ստանալուց հետո ֆինանսական կազմակերպությունը 60 օրացուցային օրվա ընթացքում Հանձնաժողով է ուղարկում սուբսիդիա տրամադրելու մասին համաձայնագրի ստորագրված բնօրինակը 3 օրինակով՝ կցելով վարկային պայմանագրի պատճենը, սույն հիմնադրույթի 6-րդ կետի «ե» ենթակետում նշված պահանջին փոխառուի (վարկառուի) համապատասխանությունը հավաստող փաստաթղթերը և սույն հիմնադրույթի 16-րդ կետի «բ» և «գ» ենթակետերում նշված փաստաթղթերը։ Հանձնաժողովը քննարկում է ներկայացված փաստաթղթերը դրանք ստանալու օրվանից 20 օրացուցային օրվա ընթացքում։
Սուբսիդիա տրամադրելու մասին համաձայնագրի ստորագրված բնօրինակը կամ սույն հիմնադրույթի 32-րդ կետում նշված ժամկետում լրամշակված փաստաթղթերը նշված ժամկետում ֆինանսական կազմակերպության կողմից Հանձնաժողով չներկայացվելու դեպքում Հանձնաժողովը մերժում է համաձայնագրի կնքումը, իսկ Հանձնաժողովի կոլեգիայի՝ արդյունաբերության և ագրոարդյունաբերական համալիրի հարցերով անդամը (նախարարը) սահմանված կարգով Հանձնաժողովի խորհրդի քննարկմանն է ներկայացնում նախագծին հավանություն տալու մասին Հանձնաժողովի խորհրդի որոշումը չեղարկելու մասին որոշման նախագիծը։»։
28.	32-րդ կետում՝
չորրորդ պարբերության մեջ «ներկայացված փաստաթղթերը» բառերից հետո լրացնել «նշված ծանուցումն ստանալու օրվանից 20 օրացուցային օրվա ընթացքում» բառերը․
հինգերորդ պարբերությունը լրացնել «, ինչպես նաև տեղեկացնում է այդ մասին անդամ պետությունների լիազորված մարմիններին» բառերով։
29.	34-րդ կետի «բ» ենթակետը շարադրել հետևյալ խմբագրությամբ․
«բ)	սույն հիմնադրույթի 7-րդ կետի «ա»-«գ» և «զ» ենթակետերում նշված պահանջներին բանկի համապատասխանության (կցելով անհրաժեշտ փաստաթղթերը) և սույն հիմնադրույթի 6-րդ կետում նշված պահանջներին փոխառուի (վարկառուի) համապատասխանության մասին համապատասխան լիազորված մարմինների տեղեկանքներ․»։
30.	35-րդ կետի «բ» ենթակետում «կամ» բառից հետո լրացնել «խախտումների բացահայտման դեպքում» բառերը։
31.	36-րդ կետի առաջին պարբերությունը «նշված հաշվետվությունները» բառերից հետո լրացնել «, ինչպես նաև ընտրության չափորոշիչներին և սույն հիմնադրույթի 4-րդ կետի «ա» և «բ» ենթակետերով նախատեսված պահանջներին համապատասխանությունը հավաստող փաստաթղթերը» բառերով։
32.	37-րդ կետը լրացնել հետևյալ բովանդակությամբ պարբերությամբ․
«Այն դեպքում, երբ կոոպերացիոն նախագծի իրականացման արդյունքների հիման վրա սուբսիդիա տրամադրելու մասին համաձայնագրին կից լրացուցիչ համաձայնագրում նշված սուբսիդիայի փաստացի գումարը Հանձնաժողովի խորհրդի՝ նախագծին հավանություն տալու մասին որոշմամբ սահմանված սուբսիդիայի առավելագույն գումարից պակաս լինի, ապա Հանձնաժողովի կոլեգիայի՝ արդյունաբերության և ագրոարդյունաբերական համալիրի հարցերով անդամը (նախարարը) Հանձնաժողովի խորհրդի քննարկմանն է ներկայացնում սուբսիդիայի գումարի ճշգրտման մասին որոշման նախագիծը։»։
33.	50-րդ կետի «գ» ենթակետում «սուբսիդիայի տրամադրումը դադարեցնելու մասին որոշումը Հանձնաժողովի խորհրդի կողմից ընդունվելու» բառերը փոխարինել «Հանձնաժողովի խորհրդի՝ սուբսիդիայի տրամադրումը դադարեցնելու մասին որոշումն ուժի մեջ մտնելու» բառերով։
34.	Նշված հիմնադրույթի թիվ 3 հավելվածում չորրորդ և վեցերորդ պարբերություններում «տոկոսադրույքի» բառը փոխարինել «արտոնյալ տոկոսադրույքի» բառերով։
35.	Նշված հիմնադրույթի թիվ 4 հավելվածը շարադրել հետևյալ խմբագրությամբ․
«ՀԱՎԵԼՎԱԾ ԹԻՎ 4 
«Արդյունաբերության ճյուղերում համատեղ կոոպերացիոն նախագծերի ընտրության և Եվրասիական տնտեսական միության անդամ պետությունների կողմից դրանք իրականացվելիս ֆինանսական աջակցության տրամադրման մասին» հիմնադրույթի (Եվրասիական միջկառավարական խորհրդի 
2026 թվականի մարտի 27-ի 
թիվ 1 որոշման խմբագրությամբ) 
(ձև)

ԱՆՁՆԱԳԻՐ 
կոոպերացիոն նախագծի

1.	Կոոպերացիոն նախագծի անվանումը՝ _____________________
2.	Կոոպերացիոն նախագծի նպատակը, համառոտ նկարագրությունը, իրականացման ժամկետը՝
_______________________________________________________________
3.	Կոոպերացիոն նախագծի շրջանակներում արտադրվող ապրանքները՝ ԵԱՏՄ ԱՏԳ ԱԱ ծածկագրի (10 նիշի մակարդակով) և ԱՀԴԳ [ОКПД]-ի (ըստ երկրի նույնանման ծածկագրերի) նշումով՝ ___________________________________
4.	Փոխառու (վարկառու)՝ ________________________________________
5.	Ֆինանսական կազմակերպության անվանումը՝ _____________________
______________________________________________________________________
6.	Կոոպերացիոն նախագծի համապատասխանությունը՝ Եվրասիական միջկառավարական խորհրդի 2023 թվականի հոկտեմբերի 26-ի թիվ 3 որոշմամբ հաստատված՝ «Արդյունաբերության ճյուղերում համատեղ կոոպերացիոն նախագծերի ընտրության և Եվրասիական տնտեսական միության անդամ պետությունների կողմից դրանք իրականացվելիս ֆինանսական աջակցության տրամադրման մասին» հիմնադրույթի 4-րդ կետով սահմանված ընտրության չափորոշիչներին․
կոոպերացիոն նախագծի մասնակիցը* _________________________________ 
(մասնակցի անվանումը)

իրականացնում է համագործակցության հետևյալ տեսակները․
□	Եվրասիական տնտեսական միության անդամ պետությունից նյութերի և (կամ) լրակազմողների մատակարարում առնվազն 5 տոկոսի չափով՝ արտադրանքի վերջնական արտադրության մեջ օգտագործելու համար․
□	տեխնոլոգիական սարքավորումների (պահեստամասերի և լրակազմողների) կամ ծրագրային ապահովման մատակարարում՝ կոոպերացիոն նախագծի արժեքի առնվազն 5 տոկոսի չափով.
□	արտադրական օբյեկտների գործունեության համար անհրաժեշտ ինժինիրինգային և շինարարական ծառայությունների մատուցում՝ կոոպերացիոն նախագծի արժեքից առնվազն 10 տոկոս ծավալի չափով.
□	կոոպերացիոն նախագծի իրականացման համար գույքային վճարի կատարում՝ դրա արժեքի առնվազն 10 տոկոսի չափով.
Եվրասիական տնտեսական հանձնաժողովի խորհրդի 2020 թվականի նոյեմբերի 23-ի թիվ 105 որոշմամբ հաստատված՝ Պետական (մունիցիպալ) գնումների նպատակներով ապրանքների առանձին տեսակների ծագման երկիրը որոշելու կանոններին կամ «Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրին համապատասխան՝ կոոպերացիոն նախագծի շրջանակներում արտադրվող արտադրանքը ճանաչվում է Եվրասիական տնտեսական միության անդամ պետության ծագում ունեցող.
□	այո
□	ոչ.
կոոպերացիոն նախագիծն իրականացնելիս ապահովվում է հետևյալ արդյունքներին հասնելը (անհրաժեշտ է լրացնել առնվազն մեկ կետ)․
□	համատեղ նոր արդյունաբերական արտադրությունների ստեղծում, առկա արտադրական հզորությունների ավելացում, արտադրության տեխնոլոգիական վերազինում և (կամ) արդիականացում, նոր աշխատատեղերի ստեղծում.
□	արտադրանքի մատակարարման արտադրական կոոպերացիոն շղթայի շրջանակներում _________________ ռուսական ռուբլուն համարժեք գումարի ավելացված արժեքի ձևավորում.
□	դեպի երրորդ երկրներ արտադրանքի արտահանման ավելացում ________________ ռուսական ռուբլուն համարժեք գումարի չափով.
□	Եվրասիական տնտեսական միությունում փոխադարձ առևտրի և փոխադարձ ներդրումների ծավալների ավելացում ______________ ռուսական ռուբլուն համարժեք գումարի չափով։
7.	Կոոպերացիոն նախագծի մասնակիցները (նախագծի շրջանակներում մատակարարվող լրակազմողների, նյութերի, տեխնոլոգիական սարքավորումների (եթե կիրառելի է) ԵԱՏՄ ԱՏԳ ԱԱ ծածկագրերի (10 նիշի մակարդակով) և ԱՀԴԳ-ի (ըստ երկրի նույնանման ծածկագրերի) նշումով)՝ ____________________________
___________________________________________________________________

8.	Ֆինանսավորման աղբյուրները (նշելով ծավալները՝ ըստ յուրաքանչյուր աղբյուրի)՝ _____________________________________________________________
9.	Կոոպերացիոն նախագծի արժեքը (ռուսական ռուբլի)՝ ______________
10.	Ֆինանսական աջակցության ցուցաբերման շրջանակներում հատկացվող վարկային միջոցների ծավալը՝
11.	Սուբսիդիայի չափը (գումարը)՝ ___________________________________
12.	Սուբսիդավորման տոկոսադրույքի չափը՝ __________________________
13. Փոխառուի (վարկառուի) համար արտոնյալ վարկային տոկոսադրույքի չափը՝ _________________________________________________________________
14.	Ֆինանսական կազմակերպության եկամտի (տոկոսավճարների)՝ կանխատեսվող գումարը՝ 
_______________________________________________________________
*	Լրացվում է կոոպերացիոն նախագծի յուրաքանչյուր հայտագրված մասնակցի մասով։

Ծանոթագրություն․ Սույն անձնագրի 8-11-րդ և 14-րդ կետերում նշվող տեղեկություններն արդիականացվում են փոխառուի (վարկառուի) կողմից Եվրասիական տնտեսական հանձնաժողովի խորհրդի՝ կոոպերացիոն նախագծին հավանություն տալու և ֆինանսական կազմակերպությանը սուբսիդիա տրամադրելու մասին որոշման նախագծի մասին Եվրասիական տնտեսական հանձնաժողովի կոլեգիայի կարգադրության ընդունման օրվա դրությամբ (ռուսական ռուբլուց բացի այլ արժույթով վարկային պայմանագրի արժույթի օգտագործման դեպքում), և արդիականացված ստորագրված անձնագիրն ուղարկվում է Հանձնաժողով՝ այդ կարգադրության ընդունման օրվանից 3 օրացուցային օրվա ընթացքում։»։

36.	Սույն հիմնադրույթի թիվ 5 հավելվածի 15-րդ կետի չորրորդ պարբերությունը «միավորներով» բառերից հետո լրացնել «՝ ըստ տարիների» բառերով։
37.	Նշված հիմնադրույթի թիվ 6 հավելվածը շարադրել հետևյալ խմբագրությամբ․
«ՀԱՎԵԼՎԱԾ ԹԻՎ 6
«Արդյունաբերության ճյուղերում համատեղ կոոպերացիոն նախագծերի ընտրության և Եվրասիական տնտեսական միության անդամ պետությունների կողմից դրանք իրականացվելիս ֆինանսական աջակցության տրամադրման մասին» հիմնադրույթի (Եվրասիական միջկառավարական խորհրդի 
2026 թվականի մարտի 27-ի 
թիվ 1 որոշման խմբագրությամբ)

ՁԵՎ 
Եվրասիական տնտեսական հանձնաժողովի՝ կոոպերացիոն նախագծին հավանություն տալու և ֆինանսական կազմակերպությանը սուբսիդիա տրամադրելու մասին որոշման նախագծի

ՈՐՈՇՈՒՄ
	202	թվական
	թիվ
	քաղ.



Կոոպերացիոն նախագծի ______________________________
(կոոպերացիոն նախագծի անվանումը)

և սուբսիդիա տրամադրելու մասին ___________________
(ֆինանսական կազմակերպության անվանումը)



«Եվրասիական տնտեսական միության մասին» 2014 թվականի մայիսի 29-ի պայմանագրի 92-րդ հոդվածի 4-րդ կետի 5-րդ ենթակետին ու 9-րդ կետի 1-ին ենթակետին և Եվրասիական միջկառավարական խորհրդի 2023 թվականի հոկտեմբերի 26-ի թիվ 3 որոշմամբ հաստատված՝ «Արդյունաբերության ճյուղերում համատեղ կոոպերացիոն նախագծերի ընտրության և Եվրասիական տնտեսական միության անդամ պետությունների կողմից դրանք իրականացվելիս ֆինանսական աջակցության տրամադրման մասին» հիմնադրույթին (այսուհետ՝ Հիմնադրույթ) համապատասխան՝ Եվրասիական տնտեսական հանձնաժողովի խորհուրդը որոշեց.
1.	Հավանություն տալ կոոպերացիոն նախագծին (այսուհետ՝ կոոպերացիոն նախագիծ)՝ 
______________________________________________________________
(կոոպերացիոն նախագծի անվանումը)

կոոպերացիոն նախագծի անձնագրին համապատասխան, այն ճանաչելով հիմնադրույթի II բաժնով նախատեսված՝ կոոպերացիոն նախագծերի ընտրության չափորոշիչներին համապատասխանող։
2.	Սահմանել սուբսիդիայի չափը մինչև _________ ռուսական ռուբլի՝ հաշվի առնելով հիմնական տոկոսադրույքը 
__________________________________________________________________ 
(Եվրասիական տնտեսական միության անդամ պետության ազգային (կենտրոնական) բանկի անվանումը)

 _____ տոկոսի չափով և ռուսական ռուբլու նկատմամբ փոխարժեքը _______։
(արժույթի անվանումը)

3.	Եվրասիական տնտեսական հանձնաժողովին՝ կնքել Եվրասիական տնտեսական միության բյուջեից սուբսիդիա __________________________________ (ֆինանսական կազմակերպության անվանումը) 


տրամադրելու մասին համաձայնագիրը և ապահովել դրամական միջոցների հատկացումը՝ հաշվի առնելով հետևյալ սահմանային ծավալները՝
________ թվականին՝ __________ ռուսական ռուբլի
________ թվականին՝ __________ ռուսական ռուբլի
________ թվականին՝ __________ ռուսական ռուբլի
________ թվականին՝ __________ ռուսական ռուբլի
________ թվականին՝ __________ ռուսական ռուբլի
4.	Սույն որոշումն ուժի մեջ է մտնում դրա պաշտոնական հրապարակման օրվանից ____ օրացուցային օրը լրանալուց հետո։»։

______________

23

image1.jpeg




image2.emf

